Document ID: 31998D0647

ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ της 7ης Οκτωβρίου 1998 για τη χορήγηση απαλλαγής όσον αφορά την εκτέλεση του προϋπολογισμού για το οικονομικό έτος 1996 - Τμήμα IV: Δικαστήριο - Τμήμα V: Ελεγκτικό Συνέδριο - Τμήμα VI: Μέρος Β: Επιτροπή των Περιφερειών (98/647/ΕΚ)
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
- έχοντας υπόψη το άρθρο 203 παράγραφος 10, της συνθήκης ΕΕ,
- έχοντας υπόψη το άρθρο 22 παράγραφοι 2 και 3 του δημοσιονομικού κανονισμού,
- έχοντας υπόψη το λογαριασμό διαχείρισης και το δημοσιονομικό ισολογισμό σχετικά με το οικονομικό έτος 1996 [SEC(97) 0402 - C4-0197/97],
- έχοντας υπόψη την έκθεση του Ελεγκτικού Συνεδρίου για το οικονομικό έτος 1996 (C4-0599/97) (1),
- έχοντας υπόψη την έκθεση της επιτροπής ελέγχου του προϋπολογισμού (A4-0289/98),
Όσον αφορά το Δικαστήριο
1. διαπιστώνει ότι η κατάσταση προβλέψεων, και ιδιαίτερα η χρηματοδότηση του άρθρου 270, δεν είχε τη δέουσα αξιοπιστία 7 ζητεί συνεπώς από το δικαστήριο να βελτιώσει τις προπαρασκευαστικές εργασίες και ιδιαίτερα αυτές της οικονομικής πρόβλεψης, που άπτονται της χρηματοδότησης και της αιτιολόγησης των διαφόρων θέσεων του προϋπολογισμού 7
Όσον αφορά το Ελεγκτικό Συνέδριο
2. προτείνει στο Ελεγκτικό Συνέδριο να ζητήσει από το αρμόδιο για διοικητικά θέματα μέλος του να περιλαμβάνει συστηματικά το Ελεγκτικό Συνέδριο σε όλους τους ελέγχους που έχουν οριζόντιο χαρακτήρα και τούτο αρχής γενομένης από το οικονομικό έτος 1997 7
Όσον αφορά την Επιτροπή των Περιφερειών
3. εκφράζει βαθειά λύπη για τον ιδιαίτερα ελλιπή χαρακτήρα των πληροφοριών που εμπεριέχονται στους λογαριασμούς διαχείρισης και στο δημοσιονομικό ισολογισμό του τμήματος VI - Β του γενικού προϋπολογισμού 7 ζητεί από την Επιτροπή των Περιφερειών να μεριμνήσει ώστε η παρουσίαση των στοιχείων, που αφορούν την εκτέλεση των πιστώσεων που εμπίπτουν στην αρμοδιότητά της, να είναι διαφανής, πλήρης και ακριβής 7
4. εκφράζει λύπη για τις παρατυπίες που επισημαίνονται στην ετήσια έκθεση του Ελεγκτικού Συνεδρίου 7 λαμβάνει γνώση της προσωρινής έκθεσης που υπέβαλε η Επιτροπή των Περιφερειών στην αρμόδια για τη χορήγηση απαλλαγή αρχή η οποία έχει ως αντικείμενο την ανάκτηση των αχρωστήτως καταβληθέντων ποσών και τις διοικητικές και κανονιστικές διατάξεις που έχουν τεθεί ή που προβλέπεται να τεθούν σε εφαρμογή 7 ζητεί από το Ελεγκτικό Συνέδριο να ελέγξει το βάσιμο και την αποτελεσματικότητα του συνόλου των προαναφερθέντων μέτρων 7
5. εκφράζει την ανησυχία του για την απουσία μιας ορθολογικής πολιτικής προσωπικού στην Επιτροπή των Περιφερειών γεγονός το οποίο έχει ως αποτέλεσμα την προσφυγή πολλών υπαλλήλων ενώπιον του Πρωτοδικείου και την έκδοση αποφάσεων εκ μέρους του δικαιοδοτικού αυτού οργάνου 7 είναι ως εκ τούτου της άποψης ότι υφίσταται ανάγκη ενδελεχούς εξέτασης του θέματος αυτού στα πλαίσια της διαδικασίας του προϋπολογισμού του 1999 (2) 7
6. χορηγεί απαλλαγή στο Δικαστήριο, στο Γραμματέα και στους Γενικούς Γραμματείς του Ελεγκτικού Συνεδρίου και της Επιτροπής των Περιφερειών για την εκτέλεση του προϋπολογισμού τους για το οικονομικό έτος 1996 7
7. αναθέτει στον Πρόεδρό του να διαβιβάσει την παρούσα απόφαση στα ενδιαφερόμενα θεσμικά όργανα, στο αρμόδιο συμβουλευτικό όργανο και να εξασφαλίσει τη δημοσίευσή της στην Επίσημη Εφημερίδα των Ευρωπαϊκών Κοινοτήτων (σειρά L).
Γενικός Γραμματέας
Julian PRIESTLEY
Πρόεδρος
Josι Marνa GIL-ROBLES
(1) ΕΕ C 348 της 18. 11. 1997.
(2) Βλέπε έγγραφο ΡΕ 226.669.

Labels: 2
15